กฎกระทรวงกฎกระทรวงกำหนดส่วนควบและเครื่องอุปกรณ์ของรถยนต์ที่ใช้ก๊าซธรรมชาติอัดเป็นเชื้อเพลิงพ.ศ.๒๕๔๗ อาศัยอำนาจตามความในมาตรา๕ (๑๘) แห่งพระราชบัญญัติรถยนต์ พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติรถยนต์ (ฉบับที่๑๐) พ.ศ. ๒๕๔๒และมาตรา ๗ (๑) แห่งพระราชบัญญัติรถยนต์ พ.ศ.๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ ๑ ให้ยกเลิกกฎกระทรวง ฉบับที่ ๑๒ (พ.ศ.๒๕๓๖) ออกตามความในพระราชบัญญัติรถยนต์ พ.ศ.๒๕๒๒ข้อ ๒ ในกฎกระทรวงนี้ก๊าซธรรมชาติอัดหมายความว่า ก๊าซธรรมชาติที่ใช้เป็นเชื้อเพลิงในสภาพที่ถูกอัดจนมีความดันสูงมีส่วนประกอบส่วนใหญ่เป็นก๊าซมีเทน และมีสถานะเป็นก๊าซข้อ ๓ รถที่ใช้ก๊าซธรรมชาติอัดเป็นเชื้อเพลิงต้องมีส่วนควบและเครื่องอุปกรณ์เกี่ยวกับการใช้ก๊าซธรรมชาติอัด ดังนี้(๑) ถังหรือภาชนะบรรจุก๊าซธรรมชาติอัดเพื่อใช้เป็นเชื้อเพลิงสำหรับรถชนิดที่ทนความดันในการใช้งานสูงสุดไม่น้อยกว่า๒๐ เมกาปาสกาล(๒) อุปกรณ์แสดงค่าความดันก๊าซ(pressure indicator)(๓) อุปกรณ์ระบายความดัน(pressure relief device)(๔) ลิ้นปิดเปิดอัตโนมัติ(automatic valve)(๕) ลิ้นปิดเปิดด้วยมือ(manual valve)(๖) ลิ้นป้องกันการไหลเกิน(excess flow valve)(๗) อุปกรณ์เติมก๊าซ(filling receptacle)(๘) ท่อนำก๊าซ(gas tubing)ส่วนควบและเครื่องอุปกรณ์ตามวรรคหนึ่ง ต้องเป็นไปตามมาตรฐานที่กรมการขนส่งทางบกประกาศกำหนดหรือให้ความเห็นชอบข้อ ๔ การติดตั้ง การตรวจและการทดสอบส่วนควบและเครื่องอุปกรณ์ตามข้อ ๓ ต้องเป็นไปตามหลักเกณฑ์ วิธีการและเงื่อนไขที่กรมการขนส่งทางบกประกาศกำหนดข้อ ๕ ส่วนควบและเครื่องอุปกรณ์ รวมทั้งการติดตั้งตามกฎกระทรวงนี้ต้องได้รับการตรวจและการทดสอบจากส่วนราชการ รัฐวิสาหกิจนิติบุคคล หรือบุคคลที่มีคุณสมบัติตามหลักเกณฑ์และเงื่อนไขที่กรมการขนส่งทางบกประกาศกำหนดและเมื่อผู้ตรวจและทดสอบเห็นว่าส่วนควบและเครื่องอุปกรณ์รวมทั้งการติดตั้งถูกต้องตามกฎกระทรวงนี้ให้ผู้ตรวจและทดสอบออกหนังสือรับรองการตรวจและการทดสอบตามแบบที่กรมการขนส่งทางบกประกาศกำหนดข้อ ๖ รถที่มีการตรวจและการทดสอบโดยมีหนังสือรับรองถูกต้องตามข้อ๕ ให้เจ้าของรถหรือผู้ครอบครองรถปิดเครื่องหมายแสดงการใช้ก๊าซธรรมชาติอัดเป็นเชื้อเพลิงตามแบบท้ายกฎกระทรวงนี้ไว้ที่ด้านหน้าและด้านท้ายของตัวรถในลักษณะเห็นได้ชัดเจนขณะใช้รถข้อ ๗ รถที่ได้ติดตั้งส่วนควบและเครื่องอุปกรณ์เกี่ยวกับการใช้ก๊าซธรรมชาติอัดเป็นเชื้อเพลิงไว้ก่อนวันที่กฎกระทรวงนี้ใช้บังคับและมีส่วนควบและเครื่องอุปกรณ์ที่มิได้เป็นไปตามมาตรฐานหรือมิได้มีการติดตั้งให้ถูกต้องตามที่กำหนดในกฎกระทรวงนี้เจ้าของรถหรือผู้ครอบครองรถต้องแจ้งต่อกรมการขนส่งทางบกเพื่อทำการตรวจและทดสอบภายในหนึ่งร้อยแปดสิบวันนับแต่วันที่กฎกระทรวงนี้ใช้บังคับและจะใช้รถต่อไปภายหลังกำหนดระยะเวลาดังกล่าวได้ต่อเมื่อได้รับความเห็นชอบจากกรมการขนส่งทางบกข้อ ๘[๑] กฎกระทรวงนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปให้ไว้ณ วันที่ ๓๐ พฤศจิกายน พ.ศ.๒๕๔๗นิกรจำนงรัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคม[เอกสารแนบ]๑.แบบเครื่องหมายแสดงการใช้ก๊าซธรรมชาติอัดเป็นเชื้อเพลิงท้ายกฎกระทรวงกำหนดส่วนควบและเครื่องอุปกรณ์ของรถยนต์ใช้ก๊าซธรรมชาติอัดเป็นเชื้อเพลิงพ.ศ. ๒๕๔๗(ดูข้อมูลภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้คือ โดยที่กฎกระทรวง ฉบับที่ ๑๒ (พ.ศ. ๒๕๓๖) ออกตามความในพระราชบัญญัติรถยนต์พ.ศ. ๒๕๒๒ซึ่งกำหนดส่วนควบและเครื่องอุปกรณ์ของรถยนต์ที่ใช้ก๊าซธรรมชาติอัดเป็นเชื้อเพลิงได้ใช้บังคับมาเป็นเวลานานแล้วและมีข้อขัดข้องในทางปฏิบัติหลายประการ ทำให้เจ้าของรถไม่สามารถติดตั้งส่วนควบและเครื่องอุปกรณ์ได้ประกอบกับในปัจจุบันได้มีการพัฒนารูปแบบของส่วนควบและเครื่องอุปกรณ์ให้ได้มาตรฐานยิ่งขึ้นดังนั้น เพื่อให้เกิดความปลอดภัยและสร้างความมั่นใจให้กับผู้ใช้รถยนต์ในการใช้ก๊าซธรรมชาติอัดเป็นเชื้อเพลิงสมควรปรับปรุงส่วนประกอบของส่วนควบและเครื่องอุปกรณ์ การติดตั้งการตรวจและการทดสอบส่วนควบและเครื่องอุปกรณ์ของรถยนต์ที่ใช้ก๊าซธรรมชาติอัดเป็นเชื้อเพลิงให้เหมาะสมจึงจำเป็นต้องออกกฎกระทรวงนี้สุภาพร/พิมพ์๑๙ เมษายน๒๕๔๘พัชรินทร์/ฐิติพงษ์/ตรวจ๑๓ พฤษภาคม ๒๕๔๘A+B[๑] รก.๒๕๔๗/พ๘๒ก/๖๔/๒๘ ธันวาคม ๒๕๔๗